

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.februārī Nr.37

(protokols Nr.2, 1.p.)

**Par Deklarētās dzīvesvietas anulēšanu Priekuļu novada pašvaldībā**

Pamatojoties uz likuma „Par pašvaldībām” 21.panta pirmo daļu, kas nosaka, ka dome var izskatīt jebkuru jautājumu, kas ir attiecīgās pašvaldības pārziņā, 25. panta trešo daļu, saskaņā ar kuru domes lēmumu izpildi nodrošina domes ieceltas amatpersonas, Dzīvesvietas deklarēšanas likuma 12.pantu, Ministru kabineta 11.02.2003. noteikumiem Nr.72 „Kārtība, kādā anulējamas ziņas par deklarēto dzīvesvietu”, faktu, ka izvērtēta iespēja deleģēt tiesības izdot administratīvo aktu ziņu par deklarēto dzīvesvietu anulēšanas lietās Pašvaldības amatpersonai, ātrākai iesniegumu izskatīšanai un lēmuma pieņemšanai, Priekuļu novada domes Tautsaimniecības komitejas 2019. gada 21. februāra lēmumu (prot. Nr. 2), Priekuļu novada dome, balsojot: PAR –13 (Elīna Stapulone, Aivars Tīdemanis, Baiba Karlsberga, Sarmīte Orehova, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav , **nolemj**:

1. Uzdot deklarētās dzīvesvietas anulēšanas pienākumus un funkcijas Priekuļu novadā pildīt Priekuļu novada pašvaldības Administratīvās nodaļas iedzīvotāju reģistrēšanas speciālistei Sandrai Mizgai;
2. Lēmums stājas spēkā tā pieņemšanas dienā;
3. Atbildīgo par lēmuma pieņemšanu noteikt Priekuļu novada pašvaldības izpilddirektoru F. Puņeiko.

Domes priekšsēdētāja (paraksts) Elīna Stapulone